CELEX: 31987R1918
Language: el
Date: 1987-07-02 00:00:00
Title: Κανονισμός (ΕΟΚ) αριθ. 1918/87 του Συμβουλίου της 2ας Ιουλίου 1987 για τον καθορισμό, για την περίοδο εμπορίας 1987/88, των μηνιαίων προσαυξήσεων της ενδεικτικής τιμής και της τιμής παρέμβασης των κραμβόσπορων, των γογγυλόσπορων και των ηλιανθόσπορων

Avis juridique important

|

31987R1918

Κανονισμός (ΕΟΚ) αριθ. 1918/87 του Συμβουλίου της 2ας Ιουλίου 1987 για τον καθορισμό, για την περίοδο εμπορίας 1987/88, των μηνιαίων προσαυξήσεων της ενδεικτικής τιμής και της τιμής παρέμβασης των κραμβόσπορων, των γογγυλόσπορων και των ηλιανθόσπορων  

Επίσημη Εφημερίδα αριθ. L 183 της 03/07/1987 σ. 0016 - 0016

ΚΑΝΟΝΙΣΜΟΣ (ΕΟΚ) αριθ. 1918/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για τον καθορισμό, για την περίοδο εμπορίας 1987/88, των μηνιαίων προσαυξήσεων της ενδεικτικής τιμής και της τιμής παρέμβασης των κραμβόσπορων, των γογγυλόσπορων και των  ηλιανθόσπορων ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα  των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1915/87 (2), και ιδίως το άρθρο 25, την πρόταση της Επιτροπής, Εκτιμώντας: ότι, σύμφωνα με το άρθρο 25 του κανονισμού αριθ. 136/66/ΕΟΚ, πρέπει να καθοριστεί, για την  περίοδο εμπορίας 1987/88, το ποσό κατά το οποίο η ενδεικτική τιμή και η τιμή παρέμβασης των κραμβόσπορων, των γογγυλόσπορων και των ηλιανθόσπορων προσαυξάνονται μηνιαίως από την αρχή του πέμπτου μήνα της περιόδου εμπορίας για τους κραμβόσπορους και τους  γογγυλόσπορους και από την αρχή του τέταρτου μήνα της περιόδου εμπορίας για τους ηλιανθόσπορους, και να προσδιορισθεί ο αριθμός των μηνών κατά τη διάρκεια των οποίων εφαρμόζονται οι προσαυξήσεις αυτές- ότι το ποσό αυτό πρέπει να είναι το ίδιο και για  τις δύο τιμές- ότι οι προσαυξήσεις αυτές, ίσες για κάθε μήνα, πρέπει να καθορίζονται λαμβάνοντας υπόψη τα μέσα έξοδα για την αποθεματοποίηση και την καταβολή τόκων που διαπιστώνονται στην Κοινότητα- ότι τα μέσα έξοδα αποθεματοποίησης πρέπει να  καθορίζονται σε συνάρτηση με το κόστος αποθήκευσης των σπόρων στους κατάλληλους χώρους και το κόστος των αναγκαίων εργασιών για την καλή συντήρηση των σπόρων- ότι οι τόκοι μπορούν να υπολογίζονται με βάση το επιτόκιο που θεωρείται κανονικό στις περιοχές  παραγωγής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1 1.  Για την περίοδο εμπορίας 1987/88, το ποσό των μηνιαίων προσαυξήσεων της ενδεικτικής τιμής και της τιμής παρέμβασης των κραμβόσπορων και των γογγυλόσπορων καθορίζεται σε 0,397 ECU ανά 100 χιλιόγραμμα. 2.  Οι προσαυξήσεις της παραγράφου 1  εφαρμόζονται για χρονικό διάστημα επτά μηνών.  Άρθρο 2 1.  Για την περίοδο εμπορίας 1987/88, το ποσό των μηνιαίων προσαυξήσεων της ενδεικτικής τιμής και της τιμής παρέμβασης των ηλιανθόσπορων καθορίζεται σε 0,473 ECU ανά 100 χιλιόγραμμα. 2.  Οι προσαυξήσεις της παραγράφου 1 εφαρμόζονται για χρονικό  διάστημα επτά μηνών.  Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από: - την 1η Ιουλίου 1987 για τους κραμβόσπορους και τους γογγυλόσπορους, -την 1η Αυγούστου 1987 για τους  ηλιανθόσπορους.   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987. Για το Συμβούλιο Ο Πρόεδρος K. E. TYGESEN    (1) ΕΕ αριθ. 172 της 30. 9. 1966, σ. 3025/66. (2) Βλέπε σ. 7 της παρούσας Επίσημης Εφημερίδας.